-----------------------------------------------------------------------
  2. ปัจจัยความเสี่ยง

  -----------------------------------------------------------------------

2.1 ความเสี่ยงด้านการตลาด

วิกฤติการณ์น้ำท่วมที่เกิดขึ้นในปี 2554 ได้ส่งผลกระทบในหลายพื้นที่ในกรุงเทพมหานคร
รวมถึงโครงการวิลล่า อะคาเดีย วัชรพล
ซึ่งมีผลกระทบต่อธุรกิจพัฒนาอสังหาริมทรัพย์เมื่อระดับน้ำเพิ่มขึ้น
แต่เนื่องจากการเตรียมการและมาตราการในการป้องกันน้ำท่วมของเคปเปล ไทย
ทำให้สามารถลดความเสี่ยงหายที่เกิดขึ้นได้
ทำให้น้ำไม่ได้เข้าท่วมภายในบ้านของลูกบ้านภายในโครงการ

จากเหตุการณ์น้ำท่วมมีผลต่อผู้ซื้อที่อยู่อาศัยโดยมีแนวโน้มที่ให้ความสนใจในที่อยู่อาศัยแนวสูงอย่างคอนโดมิเนียมเพิ่มมากยิ่งขึ้น
การเปลี่ยนแปลงพฤติกรรมผู้บริโภคในการสรรหาที่อยู่อาศัยนี้อาจส่งผลกระทบต่อที่อยู่อาศัยแนวราบในระยะยาว
โดยเฉพาะอย่างยิ่งในพื้นที่ที่เคยถูกน้ำท่วม

ทางด้านการตลาดยังคงได้รับผลกระทบอย่างต่อเนื่องจากเหตุการณ์น้ำท่วมที่เกิดขึ้นในกรุงเทพมหานคร
และคาดว่ายังคงที่จะมีผลกระทบต่อเนื่องไปจนถึงกลางปี 2555 โดยทั้งนี้โครงการวิลล่า อะคาเดีย
ศรีนครินทร์ และวัชรพล ก็ได้บผลกระทบในยอดขายของโครงการด้วย แต่ทั้งนี้บริษัทฯ
ก็ได้มีการสำรวจเพื่อที่จะขยายการลงทุนในกลุ่มพัฒนาอสังหาริมทรัพย์อื่น ๆ
เพื่อจะลดความเสี่ยงทางด้านการตลาดและเพื่อเพิ่มรายได้

2.2 ความเสี่ยงด้านอัตราแลกเปลี่ยน

เพื่อลดความเสี่ยงจากอัตราแลกเปลี่ยน ทางบริษัทฯ ได้ทำการปรับโครงสร้างเงินกู้ยืมในปี 2554
โดยได้เปลี่ยนแปลงเงินในการกู้ยืมส่วนใหญ่ซึ่งเคยเป็นสกุลเงินต่างประเทศเป็นสกุลเงินบาท
โดยทั้งนี้บริษัทฯ จะบริหารจัดการความเสี่ยงในด้านนี้อย่างรอบคอบทั้งในแง่เงินทุน
และต้นทุนของบริษัทฯ

2.3 ความเสี่ยงด้านการแข่งขัน

ยอดขายโครงการวิลล่า อะคาเดีย ศรีนครินทร์ และวิลล่า อะคาเดีย วัชรพล อยู่ในเกณฑ์ที่ดี
แม้จะได้รับผลกระทบจากโครงการในบริเวณใกล้เคียง ทั้งนี้บริษัทฯ
ได้มีนโยบายในการปรับแผนการตลาดของทั้ง 2 โครงการเพื่อเพิ่มยอดขาย

2.4 ความเสี่ยงจากการพึ่งพิงกลุ่มผู้ถือหุ้น

ปัจจุบันบริษัทได้ว่าจ้าง บริษัท Straits Mansfield Property Marketing Pte Ltd.
ซึ่งเป็นบริษัทย่อยของ บริษัท เคปเปล แลนด์ จำกัด ซึ่งเป็นผู้ถือหุ้นรายใหญ่ของบริษัท
ให้เข้ามาช่วยเหลือในการดำเนินงานโดยให้คำปรึกษาอย่างผู้เชี่ยวชาญในการบริหารจัดการบริษัท
รวมถึงให้บริการในส่วนของผู้ตรวจสอบภายในของบริษัท
โดยบริษัทได้ทำการพิจารณาค่าบริการดังกล่าวในทุกปีอย่างรอบคอบ

2.5 ความเสี่ยงจากการเข้าค้ำประกันบริษัทย่อย

บริษัทมีภาระในการให้ความช่วยเหลือทางการเงินโดยการค้ำประกันเงินกู้ยืมระหว่างบริษัทย่อย คือ
บริษัท ท็อป พร็อพเพอร์ตี้ จำกัด (“TOP”) กับ ธนาคารกรุงศรีอยุธยา จำกัด (มหาชน) (“BAY”)
มูลค่าค้ำประกันรวม 180.28 ล้านบาท ณ วันที่ 31 ธันวาคม 2554
ซึ่งประกอบไปด้วยเงินกู้คงค้างจำนวน 120.28 ล้านบาท วงเงินเบิกเกินบัญชีจำนวน 10 ล้านบาท
และวงเงินหนังสือค้ำประกันจำนวน 50 ล้านบาท และให้ความช่วยเหลือทางการเงินเพิ่มเติม
โดยให้วงเงินกู้ยืมแก่ TOP เพื่อสนับสนุนสภาพคล่องในอนาคตในวงเงินไม่เกิน 650
ล้านบาท

ตามมติที่ประชุมคณะกรรมการบริษัท ครั้งที่ 2/2553 และครั้งที่ 3/2553
ได้อนุมัติให้บริษัทเข้าค้ำประกันสัญญาเงินกู้ระหว่าง TOP กับ BAY
และให้ความช่วยเหลือทางการเงินโดยให้เงินกู้ยืมแก่ TOP
ซึ่งรายการดังกล่าวได้รับอนุมัติจากที่ประชุมสามัญผู้ถือหุ้น ประจำปี 2553 แล้ว
โดยรายการดังกล่าวเป็นรายการที่บริษัทได้ให้ความช่วยเหลือแก่บริษัทย่อยโดยการค้ำประกัน
และให้ความช่วยเหลือโดยการให้กู้ยืมซึ่งไม่เป็นไปตามสัดส่วนผู้ถือหุ้นระหว่างบริษัทจดทะเบียนกับบุคคลที่เกี่ยวโยงกันกับบริษัท
เนื่องจากบริษัทเป็นผู้ค้ำประกันเต็มจำนวน แม้ว่าบริษัทมีสัดส่วนการถือหุ้นใน TOP
ในอัตราส่วนร้อยละ 61 โดยมีบริษัท Hampshire ถือหุ้นร้อยละ 39 ใน TOP
อีกทั้งรายการดังกล่าวได้รับการอนุมัติแล้วจากที่ประชุมสามัญผู้ถือหุ้น ประจำปี 2554

อย่างไรก็ดี การที่บริษัทเป็นผู้ค้ำประกันเงินกู้ และให้ความช่วยเหลือทางการเงินเพิ่มเติม
ก็เพื่อให้การขอขยายระยะเวลาเงินกู้ยืมระหว่าง TOP กับ BAY จะเป็นประโยชน์กับบริษัท
และบริษัทย่อย โดยจะเป็นการประหยัดระยะเวลาในการดำเนินการ
โดยที่การดำเนินธุรกิจยังคงสามารถดำเนินไปได้อย่างต่อเนื่อง

2.6 ความเสี่ยงจากการปรับเพิ่มขึ้นของอัตราดอกเบี้ย

บริษัทฯ และบริษัทย่อย มีเงินกู้ยืมระยะสั้นจากธนาคาร และเงินกู้ยืมจากบริษัทฯ
ที่เกี่ยวข้องกันในอัตราดอกเบี้ยขั้นต่ำที่ธนาคารเรียกเก็บจากลูกค้าชั้นดี
และอัตราดอกเบี้ยตามต้นทุนของผู้ให้กู้อีกร้อยละ 1.21 ความเสี่ยงจากอัตราดอกเบี้ยของบริษัทฯ
และบริษัทย่อยจึงอยู่ในระดับต่ำไม่ผันผวนเกินกว่าที่เกิดขึ้นตามอัตราตลาดทั่วโลก
และแนวโน้มของอัตราดอกเบี้ยปัจจุบันค่อนข้างคงที่ อีกทั้งมีแนวโน้มที่จะลดลง
เนื่องจากสภาวะที่ตกต่ำของเศรษฐกิจโลก